Anna Stern (Autorin)
D Anna Stern (aigeti Anna Bischofberger; * 1990 z Rorschach) isch e Schwyzer Schriftstelleri.

Lääbe 
D Anna Bischofberger isch z Rorschach ufgwagse. Si het vu 2011 bis 2017 Umwältnaturwisseschafte an dr ETH Züri studiert (Bachelor 2015, Master 2017) un promoviert zurzyt (Stand 2020) im Beraich Integrativi Biology (integrative biology) an dr ETH Züri. Ire Forschigsbiet sin Antibiotikaresischtänze.

Anne 2014 het si ire erscht Roman Schneestill unter em Pseudonym Anna Stern publiziert. 2016 isch d Kriminalgschicht Der Gutachter erschine, 2017 ne Band mit Verzellige. Iber ire Haimetort het si d Verzellig S’isch Rorschach gschribe.

D Stern isch anne 2018 uf Vorschlag vu dr Hildegard Elisabeth Keller zue dr Däg vu dr dytschsprochige Literatur uf Klagenfurt yyglade wore, wi si mit em 3sat-Bryys uuszaichnet woren isch.

Ire Roman das alles hier, jetzt isch anne 2020 mit em Schwyzer Buechbryys uuszaichnet wore. D Autori ladet dodin iri Läser*ne zue me Experimänt yy. S git kai Großbuechstabe unk ai ainhaitligi Schriftgstaltig uf ire Buechsyte, un d Figure din chenne dur ire Name au nit aidytig eme Gschächt zuegornet wäre. D Verzellperschpekti isch e „du“, wie wänn e Spiegel mit im Spiil wär . Alli agiere ääne vun eme binäre Schema, was si schwär fassbar macht. Dr rot Fade bildet aber dr Dod un d Druur um e Mänsch mit Name „ananke“, wu alli gärn ghaa hä nun wu vyl z frie gstorben isch.

Wäärch 
 Schneestill. Salis, Zürich 2014, ISBN 978-3-906195-17-9.
 Der Gutachter. Roman. Salis, Zürich 2016, ISBN 978-3-906195-43-8.
 Beim Auftauchen der Himmel. Erzählungen. Lectorbooks, Zürich 2017, ISBN 978-3-906913-00-1.
 Wild wie die Wellen des Meeres. Salis, Zürich 2019, ISBN 978-3-906195-81-0.
 das alles hier, jetzt. Elster & Salis, Zürich 2020. ISBN 978-3-03930-000-6.

Uuszaichnige 

 2018: Ferderbryys vu dr St. Gallische Kulturstiftig
 2018: 3sat-Bryys bi dr 42. Däg vu dr dytschsprochige Literatur (Ingeborg Bachmann Wettbewärb)
 2019: Literarischi Uuszäichnig vu dr Stadt Züri
 2020: Schwyzer Buechbryys

Weblink 
 Offiziälli Websyte vu dr Anna Stern
 d Anna Bischofberger uf ethz.ch
 
 Anna Stern, Ich-Sucherin in zwei Welten. Porträt in Das Schweizer Forschungsmagazin
 Anna Stern bim Verlag Salis
 Christoph Renn: Jungautorin sucht nach der Wahrheit, St. Galler Tagblatt, 18. Dezämber 2014

Fueßnote 

Autor
Literatur (Schwiz)
Epiker
Literatur uf Dütsch
Literatur (21. Joorhundert)
Pseudonym
Schwiizer
Läbigi Person
Frau